Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: Az Alkotmánybíróság a 37/1992. (VI. 10.) AB határozatában megállapította, hogy az MTh. 6. pontja alkotmányellenes, „mert semmilyen további anyagi, eljárási vagy szervezeti rendelkezést nem tartalmaz, amely kizárná annak
Paragraph Index: 769

2. Az Mtv. a rádió és televízió mûsorszolgáltatás rendszerét átalakította. A törvényjavaslat indokolása az új rendszerrõl a következõket állapította meg: „Az Alkotmánybíróság határozata szerint csak az a jogi megoldás tekinthetõ alkotmányosnak, amely kizárja a közszolgálati mûsorszolgáltatók közvetett vagy közvetlen függését a költségvetéstõl, és biztosítja számukra a gazdasági és mûködési önállóságot. Ezért a nemzeti mûsorszolgáltatás céljainak érvényesítésére, az állami szervektõl való függetlenségének biztosítására az Országgyûlés létrehozza a Magyar Rádió Közalapítványt, a Magyar Televízió Közalapítványt és átalakítja a Hungária Televízió Közalapítványt.” 2004/65. szám Az Mtv. 54. §-ának (2) bekezdése kimondta, hogy „a Magyar Rádió költségvetési szerv állami tulajdonban lévõ ingó és ingatlan vagyonát, valamint vagyoni értékû jogait a Magyar Rádió Közalapítvány”, továbbá, hogy „a Magyar Televízió költségvetési szerv állami tulajdonban lévõ ingó és ingatlan vagyonát, valamint vagyoni értékû jogait a Magyar Televízió Közalapítvány” tulajdonába adja. Az Mtv. 64. §-a elrendelte, hogy a nemzeti közszolgálati rádió, illetõleg a televízió feladatainak ellátására a Magyar Televízió Közalapítvány, illetõleg a Magyar Rádió Közalapítvány zártkörûen alapítsa meg a Magyar Televízió Részvénytársaságot, illetõleg a Magyar Rádió Részvénytársaságot; ez a két részvénytársaság egyszemélyes részvénytársaságként mûködik: az egyetlen részvényes a Magyar Televízió Közalapítvány, illetõleg a Magyar Rádió Közalapítvány. Az Mtv. 141. §-ának (1) bekezdése elõírta, hogy a — leltárkészítést és vagyonértékelést követõ — vagyonátadásnak és a részvénytársaság megalapításának a törvény hatálybalépésétõl számított hat hónapon belül meg kell történnie. Az Mtv. rendelkezéseinek megfelelõen került sor arra, hogy a Közalapítvány megalapította a Magyar Televízió Részvénytársaságot [a Magyar Televízió Közalapítvány

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes